A Tanács irányelve
(1984. december 11.)
a friss baromfihús kereskedelmét érintő egészségügyi problémákról szóló 71/118/EGK irányelv módosításáról
(84/642/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 43. és 100. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
mivel a Bizottság a legutóbb a 84/186/EGK irányelvvel [4] módosított, a friss baromfihús kereskedelmét érintő egészségügyi problémákról szóló, 1971. február 15-i 71/118/EGK tanácsi irányelv [5] bizonyos rendelkezéseinek módosítását javasolta; mivel a 71/118/EGK irányelv 14. cikkének (2) bekezdésében és 16a. cikkének a) pontjában említett eltéréseket a későbbi felülvizsgálat lehetőségének fenntartásával meg kell hosszabbítani;
mivel ezenfelül 1979. február 14-én egy bizottsági javaslatot továbbítottak a Tanácshoz azzal a céllal, hogy a hűtési eljárás alkalmazását kiterjesszék azon baromfitestekre, amelyeket hűtött állapotban szándékoznak forgalmazni,
ELFOGADTA EZT AZ IRÁNYELVET:
1. cikk
A 71/118/EGK irányelv a következőképpen módosul:
1. A 14. cikk (2) bekezdésének helyébe a következő rendelkezés lép:
"2 A területükön előállított, és ott forgalmazásra szánt baromfitestekre vonatkozóan azonban a tagállamok a vállalkozások kérésére eltérést engedélyezhetnek az (1) bekezdésben foglalt követelményektől.
Az (1) bekezdésben említett eltéréseket alkalmazó tagállamok nem tilthatják meg a más tagállamokban azonos feltételek mellett előállított baromfihúsnak a területükre történő bevitelét."
2. A 14a. cikk (3) bekezdésében az "1978. december 31." időpont helyébe "1986. január 1." lép.
3. A 16a. cikk a) pontjában a harmadik francia bekezdés helyébe következő szöveg lép:
- "eltérés az I. melléklet V. fejezetében meghatározott, a részben kizsigerelt, illetve a ki nem zsigerelt baromfi vágására és zsigerelésre vonatkozó rendelkezésektől.
A 16b. cikkben meghatározott felülvizsgálat elvégzése során a Tanács megvizsgálja azon feltételeket, amelyek alapján az első albekezdésben említett hús a Közösségen belüli kereskedelembe bocsátható;"
4. Az irányelv a következő cikkel egészül ki:
"16b. cikk
A Bizottság javaslatára a Tanács 1986. augusztus 15. előtt minősített többséggel felülvizsgálja a 14. cikk (2) bekezdésében és a 16a cikk a) pontjában meghatározott eltéréseket. Az eltérések felülvizsgálatát egy bizottsági jelentés alapján végzik el, amely jelentést szükség esetén javaslatok kísérnek, és amely figyelembe veszi a termelés e típusa által nyújtott biztosítékokra vonatkozó, folyamatban lévő tudományos vizsgálatok megállapításait."
2. cikk
A tagállamok hatályba léptetik azon törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelvnek legkésőbb 1984. december 31-jéig megfeleljenek. Erről haladéktalanul tájékoztatják a Bizottságot.
3. cikk
Ennek az irányelvnek a tagállamok a címzettjei.
Kelt Brüsszelben, 1984. december 11-én.